BSBM กำไรไตรมาส 2 โต 37% แตะ 24.35 ลบ. จ่อปันผล 0.05 บ. XD 20 ส.ค.นี้
BSBM กำไรไตรมาส 2/64 โต 37% แตะ 24.35 ลบ. จากปีก่อนกำไร 17.77 ลบ. จ่อปันผล 0.05 บ. XD 20 ส.ค.64 กำหนดจ่าย 8 ก.ย.64
BSBM กำไรไตรมาส 2/64 โต 37% แตะ 24.35 ลบ. จากปีก่อนกำไร 17.77 ลบ. จ่อปันผล 0.05 บ. XD 20 ส.ค.64 กำหนดจ่าย 8 ก.ย.64
9 ส.ค. 2564

บริษัท บางสะพานบาร์มิล จำกัด (มหาชน) หรือ BSBM รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทฯ มีกำไรขั้นต้น คิดเป็นร้อยละ 10.4 เพิ่มขึ้นจากไตรมาสเดียวกันของปีก่อนมีกำไรขั้นต้นอยู่ที่ร้อยละ 7.7 ทั้งนี้เป็นผลมาจากการเพิ่มขึ้นของส่วนต่างระหว่างราคาขายกับต้นทุนวัตถุดิบหลัก-บิลเล็ต (Metal spread) เนื่องจากราคาขายของเหล็กเส้นมีการปรับตัวเพิ่มขึ้นในอัตราที่มากกว่าต้นทุนของบิลเล็ตซึ่งต้นทุนของบิลเล็ตนี้มีสัดส่วนสูงถึงประมาณร้อยละ 85-90 ของต้นทุนขาย ดังนั้นการเปลี่ยนแปลงของส่วนต่างดังกล่าวจึงมีผลอย่างมากต่ออัตรากำไรขั้นต้น
ขณะเดียวกันค่าใช้จ่ายในการขายในไตรมาสที่สองของปี 2564 และปี 2563 มีจำนวนเท่ากับ 4.9 ล้านบาท และ 5.4 ล้านบาท ตามลำดับ โดยที่ค่าใช้จ่ายในการขายส่วนใหญ่เป็นค่าขนส่งสินค้าจึงเป็นสัดส่วนที่แปรผันโดยตรงต่อยอดขายในอัตราส่วนประมาณร้อยละ 1.0-2.0 ส่วนค่าใช้จ่ายในการบริหารในไตรมาสที่สองของปี 2564 และปี 2563 มีจำนวนเท่ากับ6.6 ล้านบาท และ 6.5 ล้านบาท ตามลำดับ ค่าใช้จ่ายในการบริหารนี้ส่วนใหญ่เป็นค่าใช้จ่ายเกี่ยวกับพนักงานมียอดที่ใกล้เคียงกันกับไตรมาสเดียวกันของปีก่อน ในส่วนของรายได้อื่น ในไตรมาสที่สองของปี 2564 บริษัทมีรายได้จากการขายเศษเหล็กอยู่ที่ 5 ล้านบาท โดยมีต้นทุนของเศษเหล็กที่ 2 ล้านบาท
นอกจากนั้นบริษัทเตรียมจ่ายปันผลจากงวดดำเนินงานวันที่ 1 ม.ค. 2564 ถึงวันที่ 30 มิ.ย. 2564 เป็นเงินสดในอัตรา 0.05 บาท/หุ้น กำหนดขึ้นเครื่องหมาย XD วันที่ 20 ส.ค.2564 และกำหนดจ่ายเงินปันผลวันที่ 8 ก.ย.2564